CELEX: 62013TN0356
Language: hu
Date: 2013-07-04 00:00:00
Title: T-356/13. P. sz. ügy: A Közszolgálati Törvényszék F-56/11. sz., Lebedef kontra Bizottság ügyben 2013. április 24-én hozott ítélete ellen Giorgio Lebedef által 2013. július 4-én benyújtott fellebbezés

12.10.2013   
            
            
               HU
            
            
               Az Európai Unió Hivatalos Lapja
            
            
               C 298/8
            
         A Közszolgálati Törvényszék F-56/11. sz., Lebedef kontra Bizottság ügyben 2013. április 24-én hozott ítélete ellen Giorgio Lebedef által 2013. július 4-én benyújtott fellebbezés
   (T-356/13. P. sz. ügy)
   2013/C 298/14
   Az eljárás nyelve: francia
   
      Felek
   
   
      Fellebbező: Giorgio Lebedef (Senningerberg, Luxemburg) (képviselő: F. Frabetti ügyvéd)
   
      A másik fél az eljárásban: Európai Bizottság
   
      Kérelmek
   
   A fellebbező azt kéri, hogy a Törvényszék:
   
               —
            
            
               helyezze hatályon kívül a Közszolgálati Törvényszék F-56/11. sz., Lebedef kontra Bizottság ügyben, a fellebbezővel szemben az ugyanazon csoporton belül két besorolási fokozattal való visszavetés szankciót kiszabó 2010. július 6-i fegyelmi határozat megsemmisítése tárgyában 2013. április 24-én hozott ítéletét;
            
         
               —
            
            
               adjon helyt a felperes által az elsőfokú eljárásban benyújtott kereseti kérelmeknek;
            
         
               —
            
            
               másodlagosan utalja vissza az ügyet a Közszolgálati Törvényszék elé;
            
         
               —
            
            
               határozzon a költségekről, és kötelezze az Európai Unió Bizottságát a költségek viselésére.
            
         
      Jogalapok és fontosabb érvek
   
   Fellebbezése alátámasztása érdekében a fellebbező a megtámadott ítélet 35., 36., 44., 45., 56., 57., 69., 70., 71., 77., 78., 86., 95. és 96. pontjával kapcsolatos több kifogására hivatkozik, melyeket a védelemhez való jog és az önkényes eljárás tilalma elvének abban megnyilvánuló megsértésére alapít, hogy a Közszolgálati Törvényszék elferdítette és tévesen értelmezte a tényeket, valamint rosszul értelmezte az elsőfokon benyújtott keresetet és a megtámadott határozatot.